Histadrut

Le Histadrut (hebreo: ההסתדרות, HaHistadrut; o integremente ההסתדרות הכללית של העובדים בארץ ישראל, HaHistadrut haKlalit shel haOvdim beEretz Israel, litteralmente Le Federation General del Laboratores in Terra de Israel) era le organisation syndical sionista del obreros hebree del Palestina mandatari, e es etiam nunc le principal organisation syndical in le Stato de Israel.
Illo nasceva con le finalitate de tutelar le interesses del obreros, e, in tote le periodo comprise intra le duo guerras mundial, agiva sub le guida politic del sinistra sionista.
Post le independentia de Israel, in 1948, gratias a su stricte collaboration con le institutiones israelian, illo obteneva le recognition de importante derectos pro le obreros, come le derecto al organisation, al exopero e a un pension de ancianitate.
Gratias a su circulos, seminarios, e organos de pressa illo mantene su politica central intus le institutiones israelian.